Galue Malosi 


Alu ia i le loi, le paie; ia outou manatunatu i 
ona ala, ma ia popoto ai: o lē ua leai sona 
taʻitaʻi, po o se matai, po o se pule, ua saunia 
e ia ana mea e ʻai i le tau māfanafana, 

ma faaputu ana meaʻai i le seleselega. 

Le tagata paiē e, se'ia afea e te moe ai? 

o afea e te ala ai mai lou moe? E toe itiiti sina 


moe, toe itiiti sina tulemomoe, toe itiiti le 
piilima o lima e moe ai; FAATAOTO 6:6-11 


la leoleo i lou loto ma le filiga uma; auā e tupu mai ai 
mea o le ola. FAATAOTO 4:23 


E mativa o ia i le lima paie; E pei o le vineka i nifo, e pei 
o le asu foi i mata, e faapea foi le paie i e na auina atu 
o ia. FAATAOTO 10:4, 26 


E pule le lima o le filigā; E lē tunu e le tagata paié mea 
na ia maua i le tuli manu; FAATAOTO 12:24, 27 


O le loto o le paiē e manaʻo i ai, ‘ae lē maua se mea; 
O le ‘oloa e maua i le fa‘atauva‘a e fa‘aitiitia lea; 
FAATAOTO 13:4, 11 


O galuega uma e manuia ai; FAATAOTO 14:23 


O le ala o le tagata paie e pei o le pa tuitui ia; 
FAATAOTO 15:19 


O le paie foʻi i lana galuega, o le uso lea o lē e 
fa‘aumatia mea. FAATAOTO 18:9 


O le paie e maua ai le moe gase; ma o le tagata paie 

o le a mafatia i le fia aai. O le tagata paie e natia lona 
lima i lona fatafata, ma na te le toe aumaia i lona gutu. 
FAATAOTO 19:15, 24 


E le suatia e le paie ona o le maalili; o le mea lea e aisi ai 
o ia i le seleselega, ae na te le maua se mea. Aua e te 
manao i le moe, ne'i e mativa; ia pupula ou mata, 

ona e maoona ai lea i mea e ‘ai. FAATAOTO 20:4, 13 


O manatu o é to‘aga e fua i le tele; a o i latou uma ua 
faataalise ua na ona mativa. O le manaʻo o le paie e oti 
ai o ia; auā ua lē mafai ona lima e galue. E manaʻo tele 
o ia i le aso atoa; FAATAOTO 21:5, 25-26 


Ua fai mai le paie, O i ai le leona i fafo, ou te fasia i le ala. 
ʻUa e iloa ‘ea se tagata e to‘aga i lana pisinisi? e tu o ia i 
luma o tupu; e lē tu o ia i luma o tagata leaga. 

FAATAOTO 22:13, 29 


Na ou ui atu i le fanua o le paie, ma le tovine o le tagata 
valea; Fa‘auta fo‘i, ‘ua ola uma i la‘au tuitui, ‘ua ufitia 
foʻi ona mata i ogalaau, ma ‘ua solo i lalo lona pa maʻa. 
FAATAOTO 24:30-31 


E pei ona liliu le faitoto'a i ona fa'amau, e fa'apea fo'i le 
paie i luga o lona moega. FAATAOTO 26:14 


Auā a o matou i ai ‘ia te ‘outou, na matou poloa‘i atu 
ai ‘ia te ‘outou, ‘āfai e lē galue se tasi, ‘aua neʻi ‘ai. 
2 TESALONIA 3:10 


O mea uma e maua e ou lima e fai, ia e faia ma lou 
malosi; aua e leai se galuega, po o se togafiti, po o se 
poto, po o se poto, i le tu‘'ugamau ‘e te alu i ai. 
Failauga 9:10 


O le tele o le paie e pala ai le fale; ma o le paie o lima e 
malepe ai le fale. Failauga 10:18 


O le gaoi, ‘aua neʻi toe gaoi; EFESO 4:28 


ʻAua ‘e te ʻinoʻino i le galuega mamafa, po o le fa‘ato‘aga, 
‘ua tofia e le Silisili‘ese. Failauga 7:15 


O le tagata paie ua faatusaina i le maa palapalā, e taʻitasi 
foʻi ma uisa ia te ia i lona faalumaina. Ua faatusaina le 
tagata paie i le palapala o le otaota; Failauga 22:1-2 


‘Afai foʻi e lē taofi mau e se tagata o ia lava i le mataʻu i 
le ALII, e vave lava ‘ona fa‘aumatia lona fale. 
Failauga 27:3 


la e aoai i lou atalii, ma ia e faamalosi ia te ia, ina ne'i 
avea lana amio leaga ma mea e te tausuai ai. 
Failauga 30:13 


‘la ‘auina atu o ia e galue, ‘ina ‘ia lē paie; aua o le paie 
e aoao mai ai le leaga e tele. Failauga 33:27 


